મુંબઈના પોલીસ-કમિશનરપદેથી રાજીનામું આપીને BJP તરફથી ઉત્તર પ્રદેશની બાગપત સીટ પર હાલના સિવિલ એવિયેશન મિનિસ્ટર અજિત સિંહ વિરુદ્ધ લોકસભાની ચૂંટણી લડનારા ડૉ. સત્યપાલ સિંહ મુંબઈ આવ્યા છે. તેઓ મહારાષ્ટ્રના રાજકારણમાં સક્રિય થવા આતુર હોવા ઉપરાંત કેન્દ્રમાં સરકાર આવશે તો યુનિયન મિનિસ્ટર બનવાની પણ ઇચ્છા ધરાવે છે. બાગપત ઉપરાંત ઉત્તર પ્રદેશ અને ઉત્તરાખંડના અન્ય વિસ્તારોમાં થકવી નાખનારા પાર્ટીના પ્રચારકાર્યમાંથી રાહત મળતાં મુંબઈ આવેલા સત્યપાલ સિંહે કહ્યું હતું કે આ તો હજી શરૂઆત છે. મારે તો રાજ્ય ઉપરાંત રાષ્ટ્રીય રાજકારણમાં પણ મોટી ભૂમિકા ભજવવાની છે.